Document ID: 32000R1529

Komisijas Regula (EK) Nr. 1529/2000
(2000. gada 13. jūlijs),
ar ko izveido to Cannabis sativa L. šķirņu sarakstu, par kurām var pretendēt uz atbalstu saskaņā ar Padomes Regulu (EEK) Nr. 2358/71
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1971. gada 26. oktobra Regulu (EEK) Nr. 2358/71 par sēklu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1405/1999 [2], un jo īpaši tās 3. panta 6. punktu,
tā kā:
(1) Regulas (EEK) Nr. 2358/71 I pielikumā Cannabis sativa L. ir iekļauta to produktu sarakstā, par kuru bāzes un sertificētu sēklu ražošanu piešķir atbalstu.
(2) Padomes 1971. gada 22. marta Regulas (EEK) Nr. 619/71, kurā izklāstīti vispārīgi atbalsta par liniem un kaņepēm piešķiršanas noteikumi [3], kurā jaunākie grozījumi izdarīti ar Regulu (EK) Nr. 1420/98 [4], 3. panta 1. punktā ir noteikts, ka ražošanas atbalsts jāpiešķir tikai par tādām kaņepēm, ko novāc pēc sēklu izveidošanās un audzē no sertificētām to šķirņu sēklām, kuras iekļautas sarakstā, ko sastāda saskaņā ar 12. pantā Padomes 1970. gada 29. jūnija Regulā (EEK) Nr. 1308/70 par linu un kaņepju tirgus kopīgo organizāciju [5], kurā jaunākie grozījumi izdarīti ar Regulu (EK) Nr. 2702/1999 [6], izklāstīto kārtību. Padome ir norādījusi, ka 1998./99., 1999./2000. un 2000./2001. tirdzniecības gadā atbalsts piešķirams tikai par to šķirņu kaņepju ražošanu, kurās tetrahidrokanabiola saturs nepārsniedz 0,3 %, un turpmākajos tirdzniecības gados - 0,2 %.
(3) Regulas (EEK) Nr. 2358/71 I pielikums attiecas uz tām Cannabis sativa L. šķirnēm, kuru tetrahidrokanabiola saturs nepārsniedz 0,3 % 2000./2001. tirgdarbības gadā un 0,2 % turpmākajos tirdzniecības gados.
(4) Lai visā Kopienā nodrošinātu vienveidīgu atbalsta piešķiršanas noteikumu piemērošanu, būtu jāizveido dažādo Cannabis sativa L. šķirņu saraksts, par kurām var pretendēt uz atbalstu saskaņā ar Regulas (EEK) Nr. 2358/71 3. panta 6. punktu, un šajā nolūkā būtu jāizmanto Komisijas 1989. gada 28. aprīļa Regulas (EEK) Nr. 1164/89, kurā izklāstīti sīki izstrādāti noteikumi attiecībā uz atbalstu par šķiedras liniem un kaņepēm [7], kurā jaunākie grozījumi izdarīti ar Regulu (EK) Nr. 1313/2000 [8], B pielikumā dotais saraksts.
(5) Šajā regulā paredzētie pasākumi ir saskaņā ar Sēklu pārvaldības komitejas atzinumu,
IR PIEŅĒMUSI ŠO REGULU.
1. pants
Cannabis sativa L. šķirnes, par kurām var pretendēt uz atbalstu saskaņā ar Regulas (EEK) Nr. 2358/71 3. panta 6. punktu, ir tās, kas iekļautas Regulas (EEK) Nr. 1164/89 B pielikumā.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 13. jūlijā

Labels: 17
19